Torkel Halvorsen Aschehoug
Store norske leksikon,Jus,Prosess,Prosess: Biografier
Torkel Halvorsen Aschehoug var en norsk jurist, sosialøkonom og politiker. Han var professor i rettsvitenskap i 1862–1886, og i statsøkonomi fra 1870. Han var høyt ansett både som jurist og økonom.
Som politiker var Halvorsen Aschehoug konservativ. Han var stortingsrepresentant for Oslo i 1868–1882. Han var medlem av den andre unionskomitéen (1865) og en ivrig tilhenger av unionen med Sverige.Han utgav blant annet Statsforfatningen i Norge og Danmark indtil 1814 (1866) og Norges offentlige ret i 4 bind (1874–1881); bind 2–4 kom i utvidet utgave i 1891–1893 under tittelen Norges nuværende statsforfatning og regnes for hans juridiske hovedverk. Les mer i Store norske leksikon Torkel Halvorsen Aschehoug i Norsk biografisk leksikon